VIF-speaker til Oilers: Gulldressen kan dere pakke ned
Stavanger-målvakt Henrik Holm har fått mye av æren for at laget har tatt ledelsen 3-1 i kamper før kveldens, men halvannet minutt før slutt i andre periode var han ikke patent. 22-åringen forsvant ut av buret for å stoppe en puck, men ble lurt av vantet og klarte ikke å stoppe gummiskiva. I stedet kunne Ryan O'Marra sette inn 2-0 til Vålerenga etter to perioder. - Det er en blunder uten like. Det skal ikke skje, sier Oilers-trener Petter Thoresen til VG. - Men Holm holder oss inne i kampen veldig lenge. Uten han kunne det blitt et flaut resultat, fortsetter han.Steffen Thoresen etterlyste mer vinnervilje etter tapet i Stavanger i forrige kamp, og gikk foran med en krigersk innstilling da laget hadde kniven på strupen på egen is. - Vi har til gode å vinne der i år, men nå kan vi slippe ned skuldrene. Vi hadde det gøy i dag, det er moro med mye folk og det var jevnt, sier han etter kampen. Nå ser vi at Holm er menneskelig han og, og slipper inn noe surr. Det er vel mer normalt nivå, selv om han gjorde en bra jobb i dag likevel, sier Vålerenga-spilleren til VG. - Har du gått foran og sagt til de andre at nå må vi skjerpe oss? - Alle vet hva vi må bli bedre på. Det er ikke enkeltpersoner som er ledere i dette laget. Det er flere ledere enn meg i garderoben her. Vi har tapt på enkeltfeil i denne serien. I dag sto også (Steffen) Søberg en av sine beste matcher i finaleserien. Motstanderlagets treners sønn var også involvert da Vålerenga gikk opp i ledelsen. Thoresen var aggressiv foran mål da Anders Hilt Jørgensen ble kreditert 1-0-målet. Oilers nektet imidlertid å gi opp, og Kurt Davis skapte ny spenning med sin redusering i overtall fem minutter ut i akt tre. Minutter senere var Stavangers Martin Strandfeldt så nær utligning man kan komme, da han skjøt i stanga, i bakhodet på målvakt Søberg og ut igjen. Frem til det hadde man sett lite av Oilers' målfarlige førsteformasjon.Men i stedet var det Vålerenga som vartet opp med en nydelig spillvending mot slutten. Unggutten Jørgen Karterud fant Cato Cocozza, som igjen leverte en flott pasning til Hilt Jørgensen foran mål. Han gjorde seg til tomålsscorer og hjemmehelt med et flott skudd oppe i hjørnet, men også det kunne kanskje Holm avverget. Målvakten slo imidlertid tilbake like etterpå, da han nektet Tyler Donati jubel på straffe med en god redning.Nå står det 3-2 til Stavanger i kamper før neste oppgjør i DNB Arena søndag. Eller som Vålerengas speaker avsluttet: - God tur hjem til Stavanger. Gulldressen kan dere pakke ned. Oilers-trener Petter Thoresen erkjenner at laget hans leverte under pari da de hadde NM-skjebnen i egne hender. - Vi møtte et lag som var mye mer aggressive enn oss. Vi hadde knapt sjanser på mål i to perioder. Det kommer av at vi får utvisninger, men de får vi fordi vi ikke er aggressive nok, oppsummerer han overfor VG.Men han er likevel helt sikker i sin sak: - Jeg er sikker på at vi vinner neste kamp! Det skjer ikke om det er opp til sønnen. - Jeg er helt sikker på at vi tar det også, sier han til VG som svar til faren. De siste dagene har han vært sterkt linket til nettopp Stavanger neste sesong. Det er han ikke spesielt lysten på å snakke om nå. - Jeg har veldig lyst til å ta bøtta uansett hvor jeg spiller neste år. Jeg tenker ikke på hva som skjer neste år nå, jeg har kontrakt her ut juni.
(Vålerenga - Stavanger 3-1, 2-3 sammenlagt) Det sies at sluttspilltradisjonen sitter i veggene på Jordal. Nå fikk Vålerenga også hjelp av vantet.